text: Brand i villa: Alle beboere slap uskadt
  30 april 2015 kl. 04.48
  Natten til torsdag gik der brand i en villa i Øster Snede. Alle beboere slap uskadt.
  Det har taget Hedensted Brandvæsen flere timer at slukke branden, og kl 6.30 torsdag morgen var alle flammer endnu ikke kvalt.
  Branden opstod i familiens skur og bredte sig derefter til villaens tag.
  - Alle kom ud, og ingen kom til skade, fortæller vagtchefen ved Sydøstjyllands Politi til TV SYD torsdag morgen.
  Branden blev anmeldt omkring kl 4 torsdag morgen, og årsagen til branden er endnu ukendt.
  